Adatok Kapronca (Koprivnica) környékének zuzmóflóráiához. 57 



Mindezen gyűjtéseimnek eredménye az alábbi felsoro- 

 lás, ami bizony 17 család keretén belül mindössze 86 fajt 

 és 24 varietást ölel fel, úgy hogy Koprivnica zuzmóflóráját 

 nagyon szegénynek kell mondanunk. Aránylag legtöbb fajjal 

 van képviselve a Peltigeraceae és Physciaceae családok, mig 

 a többi, a fajok számát tekintve, bizony csak alig néhányat 

 mutat, fel. 



Érdekes azonban az egyes egymásnak körülbelül meg- 

 felelő lelőhelyek zuzmóflórája közti különbség. Legtöbb fajt 

 találtam a Draganovec völgyben, mintegy 62 fajt. Innen észak- 

 nyugat felé haladva, a Rv. Pandurski jarak erdeiben már 

 csak 32 faj él, tovább észak felé a fajok száma azonban 

 már 53- ra emelkedik. A Koprivnica-tól keletre eső Peteranec 

 község közelében fekvő erdőben, valamint a Peteranec felé 

 vezető úton összesen 52 fajt gyűjtöttem, mig az emiitett erdő 

 és a gyártelep közt, tehát a gyár közvetlen közelében fekvő 

 erdőben már alig 23 faj él. Ez utóbbi helyen igen sok 

 Parmelia-, Physcia- és Co//ema-fajt találtam elpusztulva any- 

 nyira, hogy már határozásra sem voltak alkalmasak; hasonló 

 állapotban találtam a gyár közelében fekvő utak mentén ül- 

 tetett fdk kérgén is, különösen a keleti oldalon. A zuzmó- 

 flóra pusztulását a gyárból a levegőbe jutó kénsavas, ille- 

 tőleg salétromsavas gázok hatásának lehet tulajdonítani, ami 

 éppen az uralkodó szél (délnyugat-északkelet) irányában 

 a legészrevehetőbb és ez irányban már az erdő fáin is 

 látható. Műtrágya, illetőleg kénsav gyártással foglalkozó gyá- 

 rak közelében ez nem ritka jelenség, ugyanezt tapasztal- 

 tam Budapesten is, a Hungária kénsav- és műtrágyagyár 

 közelében. 



A köveken élő zuzmókat alig 6 faj képviseli, ezeket is 

 a szántóföldek határjelző kövein szedtem. Az egész gyűjtés 

 eredménye nem sok. Közel 500 példányt vizsgáltam és hatá- 

 roztam és munkám 560 lelőhelyi adatot eredményezett. Tekin- 

 tettel arra, hogy nemhogy Koprivnica területéről, de magáról 

 Horvátország területéről évek óta zuzmóflórára vonatkozó 

 irodalom nem jelent meg, horvátországi adatot nagyobb 

 számmal csak Schuler Fiume környékéről irt munkájában 

 találunk, nem tartottam érdektelennek adataim közlését. 



A zuzmók felsorolásában A. Zahlbruckne r-nek 

 Engler-Pran ti, Die natürliche Pflanzenfamilien cimű mű- 

 vében megjnlent rendszerét követem. Néhány faj nevét helyes- 

 bítettem, néhány diagnózisát egy-két bélyeggel kibővítettem. 



A helységnevek a Z. 21, Col. XV. és Z. 21, Col. XVI. 

 számú 1 : 75000 méretű katonai térképekről vannak véve. 



Verrucariaceae. 



Verrucaria fuscoatra (Wall.) Krb. — Szántóföldek 

 határjelző kövein, a Drnje felé vezető út mentén. 



